b"\n_START_ARTICLE_\nRobert Mizrachi\n_START_SECTION_\nPokeriura\n_START_PARAGRAPH_\nMizrachin ensimm\xc3\xa4inen suuri turnausvoitto oli Amsterdamissa k\xc3\xa4ydyn Master Classics of Poker -tapahtuman 5\xc2\xa0000 euron LIDO Championship -turnauksen ykk\xc3\xb6stila. H\xc3\xa4n ansaitsi palkintorahoja 372\xc2\xa0240 euroa. Huhtikuussa 2006 h\xc3\xa4n sijoittui toiseksi Fourth Annual Five-Star World Poker Classicin 1\xc2\xa0500 dollarin no limit hold'em -turnauksessa (palkintosumma 113\xc2\xa0265 dollaria)._NEWLINE_World Poker Tourilla The Mirage Poker Showdown -tapahtuman p\xc3\xa4\xc3\xa4turnauksessa Mizrachi selvisi finaalip\xc3\xb6yt\xc3\xa4\xc3\xa4n ja oli lopulta Stanley Weissin voittaman kisan kuudes ansaiten 129\xc2\xa0476 dollaria. Toisen kerran h\xc3\xa4n oli WPT:n finaalip\xc3\xb6yd\xc3\xa4ss\xc3\xa4 tammikuussa 2007, jolloin h\xc3\xa4n oli nelj\xc3\xa4s Bahamasaarilla pelatussa PokerStars Caribbean Poker Adventure -turnauksessa. Sijoituksestaan h\xc3\xa4n ansaitsi 409\xc2\xa0703 dollaria._NEWLINE_World Series of Pokerista (WSOP) Mizrachilla on yksi voitto ja useita rahasijoja. Ennen vuotta 2007 h\xc3\xa4n oli menestynyt parhaiten vuoden 2005 1500 dollarin limit hold'em shootout -turnauksessa, jossa sijoittui nelj\xc3\xa4nneksi. Vuoden 2007 WSOP:n Mizrachi aloitti vahvasti: h\xc3\xa4n sijoittui nelj\xc3\xa4ss\xc3\xa4 turnauksessa 12 p\xc3\xa4iv\xc3\xa4n aikana rahoille, mukaan lukien kahden H.O.R.S.E.-turnauksen finaalip\xc3\xb6yt\xc3\xa4sijoitukset. N\xc3\xa4iden j\xc3\xa4lkeen h\xc3\xa4n sai uransa ensimm\xc3\xa4isen rannekkeen voittamalla pot limit omahan maailmanmestaruusturnauksen, jossa on 10\xc2\xa0000 dollarin turnausmaksu. Mizrachi ansaitsi ykk\xc3\xb6stilastaan 768\xc2\xa0889 dollaria. My\xc3\xb6s WSOP:n p\xc3\xa4\xc3\xa4turnauksessa h\xc3\xa4n oli rahoilla (sijoitus 357.). Vuoden 2008 WSOP:ssa Mizrachi oli nelj\xc3\xa4s 2\xc2\xa0500 dollarin 2-7 triple draw lowball -turnauksessa. H\xc3\xa4n oli rahoilla my\xc3\xb6s p\xc3\xa4\xc3\xa4turnauksessa (458.)._NEWLINE_Lokakuussa 2009 Mizrachi oli toinen UltimateBetin Aruba Poker Classicin p\xc3\xa4\xc3\xa4turnauksessa. H\xc3\xa4n ansaitsi kakkossijastaan 414\xc2\xa0680 dollaria._NEWLINE_Mizrachi edustaa Full Tilt Poker -nettipokerihuonetta. Tammikuussa 2010 h\xc3\xa4nen pokeriuransa turnausansiot ylittiv\xc3\xa4t 3,4 miljoonaa dollaria."